b'\n_START_ARTICLE_\n\xc5\xbdupnija Homec\n_START_SECTION_\nZgodovina\n_START_PARAGRAPH_\nCerkev je posve\xc4\x8dena Marijinemu rojstvu. V letih 1722-1728 so zgradili baro\xc4\x8dno cerkev, gradnjo pa so zaupali arhitektu Gregorju Ma\xc4\x8dku. Cerkev je najprej poslikal Franc Jelov\xc5\xa1ek, a se njegove freske niso ohranile. Od nekdanje bogate opreme se je najbolje ohranila pri\xc5\xbenica, ki je odli\xc4\x8den primerek rokokoja. Cerkev hrani Marijino sliko, ki jo je naslikal Leopold Layer._NEWLINE_Leta 1895 je bila cerkev zaradi potresa hudo po\xc5\xa1kodovana. Na zvoniku je bila zamenjena lepa baro\xc4\x8dna streha z  visoko \xc5\xa1ilasto. Zvonik je visok 42 m.\n_START_SECTION_\n\xc5\xbdupniki na Homcu\n_START_PARAGRAPH_\n\xc5\xbdupniki, ki so upravljali \xc5\xbeupnijo v 20. stoletju, so:_NEWLINE_Valentin Bernik (v letih 1894-1909), Anton Mrkun (1909-1929), Anton Govekar (1929-1941), Ivan Se\xc5\xa1ek (1945-1952), Karel Babnik (1952-1979), Alojzij Golob (1979-2000), Anton Dobrovoljc (2000-2011), Lojze Hostnik (2011-2018) in Ga\xc5\xa1per Mauko (2018- )'